ΓΡΑΠΤΗ ΕΡΩΤΗΣΗ E-0486/03

υποβολή: Giuseppe Brienza (PPE-DE) προς την Επιτροπή

(20 Φεβρουαρίου 2003)

Θέμα: Η Διαχείριση των Ευρωπαϊκών Ταμείων από την Περιφέρεια της Basilicata

Μπορεί η Επιτροπή να αναφέρει κατά πόσον γνωρίζει τους λόγους για τους οποίους η Περιφερειακή Αρχή της Basilicata, στο πλαίσιο του Στόχου 1 και του Περιφερειακού Επιχειρησιακού Προγράμματος, άλλως Π.Ε.Π., 1994 -1999:

1. διέθεσε το σύνολο της χρηματοδότησης ύψους 41 δισ. (λίρες Ιταλίας) που χορηγήθηκε για διάστημα έξι ετών (1994-1999) για την κάλυψη των επιδοτήσεων που ζητήθηκαν μέχρι το Σεπτέμβριο του 1997,

2. διέθεσε άλλα 13 869 370 279 (λίρες Ιταλίας), που χορηγήθηκαν δυνάμει του Διατάγματος του Υπουργού Εργασίας της 5ης Ιουνίου 2001, με σκοπό την ενίσχυση του τομέα της απασχόλησης, πουπέστη δραματική μείωση κατά την περίοδο 2000-2003, και την καταβολή των οφειλόμενων επιδοτήσεων για την ώθηση του τομέα της απασχόλησης, για την περίοδο μεταξύ του Οκτωβρίου 1997 και 31ης Δεκεμβρίου 1997,

3. οφείλει, επί του παρόντος και σε σχέση με τα έτη 1998 και 1999 σε επιδοτήσεις για την απασχόληση και την ανεξάρτητη δραστηριότητα άλλα 113 298 590 000 (λίρες Ιταλίας), οφειλή που έχει ήδη αναγνωρισθεί στους δικαιούχους,

4. προτίθεται η εν λόγω περιφέρεια να κάνει χρήση των οικονομικών πόρων που θα της παρασχεθούν από την Επιτροπή για τη χρηματοδότηση του Περιφερειακού Επιχειρησιακού Προγράμματος 2000-2006, προκειμένου να εκπληρώσει τις οικονομικέςποχρεώσεις που ανέλαβε κατά τα έτη 1998 και 1999 χωρίς να διαθέτει την αντίστοιχη χρηματοοικονομική κάλυψη.

Έχει η Επιτροπή την πρόθεση να εξακριβώσει και να διασαφηνίσει τον τρόπο με τον οποίο η Περιφέρεια της Basilicata διαχειρίζεται και διαθέτει τις οικονομικές επιδοτήσεις που χορηγούνται από την Ευρωπαϊκή Ένωση, τον τρόπο και τα μέσα με τα οποία σκοπεύει να διευθετήσει τιςποχρεώσεις πληρωμής που τόσο ανεπιφύλακτα ανέλαβε χωρίς την ανάλογη διαθεσιμότητα κεφαλαίων, έτσι ώστε να αποφευχθεί το ενδεχόμενο, στο πλαίσιο της προσπάθειάς της να αντιμετωπίσει τιςποχρεώσεις που ανέλαβε κατά την περίοδο 1997-1999, να χρησιμοποιήσει η περιφέρεια αυτή τους χρηματοοικονομικούς πόρους που της χορηγήθηκαν από την Ευρωπαϊκή Ένωση και οι οποίοι προορίζονται για αλλού και για διαφορετικές παρεμβάσεις·

Πότε και σε ποιες ενέργειες σκοπεύει να προβεί η Επιτροπή προκειμένου να διερευνήσει την παρούσα καταγγελία και να μην επιτρέψει στο μέλλον η παράνομη και πελατειακή διαχείριση δαπανών που πραγματοποιεί η Περιφέρεια της Basilicata ναπονομεύει τις προοπτικές που προσφέρουν τα μέτρα στήριξης που παρέχονται επισήμως για την περίοδο 2000- 2006·

Κοινή απάντησητου κ. Barnier εξ ονόματος της Επιτροπήςστις γραπτές ερωτήσεις E-0227/03 και E-0486/03

(14 Μαρτίου 2003)

Η διαχείριση των προγραμμάτων των Διαρθρωτικών Ταμείων γίνεται κατά τρόπο αποκεντρωμένο από τα κράτη μέλη μόλις εγκριθούν από την Επιτροπή οι στρατηγικές προτεραιότητες αυτών των προγραμμάτων. Το σύστημα χρηματοδότησης των χρηματοδοτούμενων έργων στο πλαίσιο των διαρθρωτικών ταμείωνπόκειται στους κανόνες που προβλέπει η εθνική νομοθεσία σε θέματα προϋπολογισμού.

Όσον αφορά τη χρηματοδότηση των έργων της περιόδου 2000-2006, το άρθρο 30 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 που προβλέπει τις γενικές διατάξεις σχετικά με τα Διαρθρωτικά Ταμεία(1) ορίζει ότι οι δαπάνες, ακόμη και για τα έργα που ξεκινούν νωρίτερα, είναι επιλέξιμες από την ημερομηνίαποβολής του προγράμματος στην Επιτροπή. Στην περίπτωση του επιχειρησιακού προγράμματος της Μπασιλικάτα οι δαπάνες είναι επιλέξιμες από τις 5 Οκτωβρίου 1999.

Κατά συνέπεια, το γεγονός ότι η περιφέρεια Μπασιλικάτα μπόρεσε να ξεκινήσει κάποιες ενέργειες από το 1998 και να πραγματοποιήσει δαπάνες μετά τις 5 Οκτωβρίου 1999 δεν έρχεται σε αντίθεση με τους κοινοτικούς κανόνες για τη χρήση των Διαρθρωτικών Ταμείων.

Η Επιτροπή συνεχίζει να παρακολουθεί και να επιθεωρεί τη χρήση των Διαρθρωτικών Ταμείων σύμφωνα με τους κανόνες που αφορούν τον προορισμό των συνεισφορών και τις ημερομηνίες από τις οποίες παύουν να είναι επιλέξιμες οι δαπάνες.

(1) ΕΕ L 161 της 26.6.1999.